Աբրահամ (Երուսաղեմի հոգևոր առաջնորդ)

Աբրահամ (ծն. թ. անհտ.— 669), Երուսաղեմի հայոց հոգևոր առաջնորդ, ապա՝ պատրիարք 638 թ.-ից։ Ամիրայապետ Օմարից ձեռք է բերել անկախ պատրիարքության հրովարտակ, որով Երուսաղեմի հայոց պատրիարքությունն անջատվել է հունականից, հայոց սեփականություն է ճանաչվել Ս. Հակոբի վանքն իր կալվածքներով և Բեթղեհեմի ծննդյան տաճարը։ Ասորիները, ղպտիները և հաբեշները ենթարկվել են նոր պատրիարքության իրավասությանը, հայերին տրվել է եկեղեցու զանգ հնչեցնելու իրավունք։

Ծանոթագրություններ 

Միջնադարյան հայ հոգևորականներ